S-913/2020

Dómur

Mál þetta, sem dómtekið var í dag, var höfðað með ákæru, útgefinni af lögreglustjóranum á höfuðborgarsvæðinu, dags. 4. febrúar 2020, á hendur:

„Í-kvk-þf L-kvk-þf H-kvk-þf, […] fyrir eftirtalin fíkniefna og hegningarlagabrot:

1. Fjársvik með því að hafa, laugardaginn 14. júlí 2018, á ólögmætan hátt, án heimildar og í blekkingarskyni tekið smálán í nafni […], upp á samtals 300.000 kr., sem lagðar voru inn á bankareikning (debetkortareikning) […], sem ákærða hafði komist yfir, og í kjölfarið, á tímabilinu 14. – 18. júlí 2018 millifært í 9 færslum af bankareikningnum inn á sinn eigin bankareikning samtals fjárhæð 199.200 kr., og þriðjudaginn 31. júlí 2018, greitt fyrir vörur í alls 7 skipti með greiðslukortaupplýsingum […] og með því svikið út vörur, samtals að fjárhæð 192.319 kr., og þannig látið skuldfæra andvirðið á debetkortareikning […], eins og hér greinir:

[...]

Dags.

Verslun

Verðmæti

31.07.2018

SP*Fashionnova

13.182 kr.

31.07.2018

Dalpay.is

8.500 kr.

31.07.2018

SP*Fashionnova

33.172 kr.

31.07.2018

N.is netverslun

7.490 kr.

31.07.2018

Nova

19.992 kr.

31.07.2018

Scarosso

30.983

31.07.2018

66 North vefverslun

79.000

Samtals

192.319 kr.

Telst þetta varða við 248. gr. almennra hegningarlaga nr. 19/1940.

2. Þjófnað með því að hafa, þriðjudaginn 9. október 2018, stolið, úr versluninni Urban í Kringlunni 412 í Reykjavík, Adidas Gazella skópari að söluverðmæti 16.995 kr.

[...]

Telst þetta varða við 244. gr. almennra hegningarlaga nr. 19/1940.

3. Þjófnað og fíkniefnalagabrot með því að hafa, mánudaginn 12. nóvember 2018, brotist inn í kjallaraíbúð að […] í Reykjavík og stolið þaðan sjónvarpi, Playstation leikjatölvu, 10 peysum og 2 buxum, allt að óþekktu verðmæti, og á sama tíma haft í vörslum sínum 1,01 g af ecstasy (MDMA) sem fannst við leit lögreglu er ákærða var handtekin á vettvangi.

[...]

Telst þetta varða við 244. gr. almennra hegningarlaga nr. 19/1940 og 2. gr., sbr. 5. og 6. gr., laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærða verði dæmd til refsingar og til greiðslu alls sakarkostnaðar. Þess er jafnframt krafist að ákærða verði dæmd til að sæta upptöku á 1,01 g af ecstasy (MDMA) samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 og 39 töflum af læknislyfinu Xanax, sem ákærða framvísaði til lögreglu við afskipti er greinir í ákærulið nr. 3, sbr. 3. mgr. 49. gr. lyfjalaga nr. 93/1994.

Einkaréttarkröfur:

Vegna ákæruliðar nr. 2 gerir L-kk-nf A-kk-nf K-kk-nf, […], öryggisstjóri, fyrir hönd NTC ehf., kt. 5310760289, kröfu um að ákærðu verði gert að greiða NTC ehf. kr. 16.995 auk vaxta samkvæmt 8. gr. laga um vexti og verðtryggingu nr. 38/2001 frá 18/10/2015 þar til mánuður er liðinn frá birtingu kröfunnar, en síðan dráttarvexti samkvæmt 1. mgr. 6. gr., sbr. 9. gr., sömu laga, frá þeim degi til greiðsludags.“

Verjandi ákærðu krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd […] 1999. Sakaferill ákærðu hefur ekki áhrif við ákvörðun refsingar nú.

Við ákvörðun refsingar verður ekki hjá því litið að ákærðu eru m.a. gefin að sök fjársvik sem náðu til umtalsverðra fjármuna, sbr. 2. og 3. tl. 1. mgr. 70. gr. almennra hegningarlaga nr. 19/1940, sem og tvö þjófnaðarbrot, sbr. 2. mgr. 244. gr. sömu laga.

Á hinn bóginn horfir ákærðu til málsbóta skýlaus játning á sakargiftum í málinu og samstarfsvilji á öllum stigum málsins. Sömuleiðis ungur aldur ákærðu á verknaðarstundu. Jafnframt er litið til þess að samkvæmt framlögðum vottorðum hefur ákærða hefur lagt mikla vinnu í að koma sér á betri stað í lífinu. Það starf mun ganga vel og ákærða mun samkvæmt umræddum gögnum hafa látið af neyslu ávana og fíkniefna. Eins hefur ákærða gert grein fyrir því að hún iðrist þess mjög að hafa drýgt umrædd brot. Vísast um framangreint til 4., 5., 8. og 9. tl. 1. mgr. 70. gr. og 9. tl. 1. mgr. 74. gr. almennra hegningarlaga.

Einnig er við ákvörðun refsingar litið til þess hve langur tími leið frá því að brot ákærðu voru drýgð og uns ákæra í málinu var gefin út, en ákærðu verður ekki kennt um þá töf.

Með hliðsjón af sakarefni málsins og framangreindu þykir refsing ákærðu hæfilega ákveðin fangelsi í 60 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru sæti ákærða upptöku á 1,01 grammi af ecstasy (MDMA) og 39 töflum af læknislyfinu Xanax, sem lögregla lagði hald á við rannsókn málsins.

Ekki var mætt af hálfu bótakrefjanda NTC ehf. þrátt fyrir lögmæta boðun. Verður krafan því ekki tekin til greina.

Ákærða greiði málsvarnarþóknun skipaðs verjanda síns, S-kvk-ef J-kvk-ef lögmanns, 183.520 krónur, að meðtöldum virðisaukaskatti. Engan annan sakarkostnað leiddi af meðferð málsins.

Af hálfu ákæruvaldsins flutti málið M-kvk-nf H-kvk-nf J-kvk-nf aðstoðarsaksóknari fyrir K-kk-þf S-kk-þf E-kk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, Í-kvk-nf L-kvk-nf H-kvk-nf, sæti fangelsi í 60 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærða almennt skilorð 57. gr. laga nr. 19/1940.

Ákærða sæti upptöku á 1,01 grammi af ecstasy (MDMA) og 39 töflum af læknislyfinu Xanax.

Ákærða greiði málsvarnarþóknun skipaðs verjanda síns, S-kvk-ef J-kvk-ef lögmanns, 183.520 krónur.

B-kvk-nf V-kvk-nf

Af hálfu ákæruvaldsins flutti málið M-kvk-nf H-kvk-nf J-kvk-nf aðstoðarsaksóknari fyrir K-kk-þf S-kk-þf E-kk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, Í-kvk-nf L-kvk-nf H-kvk-nf, sæti fangelsi í 60 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærða almennt skilorð 57. gr. laga nr. 19/1940.

Ákærða sæti upptöku á 1,01 grammi af ecstasy (MDMA) og 39 töflum af læknislyfinu Xanax.

Ákærða greiði málsvarnarþóknun skipaðs verjanda síns, S-kvk-ef J-kvk-ef lögmanns, 183.520 krónur.

B-kvk-nf V-kvk-nf